
 GRAD ZAGREB

GRADSKA ČETVRT TREŠNJEVKA – SJEVER
               VIJEĆE MJESNOG ODBORA
                           Stara Trešnjevka

KLASA: 024-08/24-003/2581
URBROJ: 251-13-11-16/001-24-3
Zagreb, 19. prosinac 2024.
ZAPISNIK
sa 43. sjednice Vijeća Mjesnog odbora Stara Trešnjevka održane 19. prosinca 2024. godine, u prostoru Mjesne samouprave, Park Stara Trešnjevka 1, s početkom u 18:00 sati.
Prisutni članovi: Anja Grgurinović, Vesna Bečić, Hrvoje Nikšić, Tibor Vlaović, Andrea Seferović, Romana Rohak Mlinarić, Maja Rajković
Predsjednica Vijeća Mjesnog odbora otvara sjednicu i pozdravlja sve nazočne. Utvrđuje da je na sjednici prisutno 7 članova od ukupno 7 članova Vijeća, pa Vijeće može pravovaljano raspravljati i odlučivati.

Predsjednica Vijeća daje na verificiranje zapisnik sa 42. sjednice. Budući da nije bilo primjedaba na zapisnik, Vijeće JEDNOGLASNO prihvaća zapisnik sa 42. sjednice.
Predsjednica predlaže sljedeći
DNEVNI RED
1. Prijedlog Plana potreba za aktivnostima, programima i projektima unapređenja kvalitete života građana  u 2025.
2. Aktualna problematika
3. Pitanja, prijedlozi i obavijesti

koji je prihvaćen JEDNOGLASNO.
Ad 1. Prijedlog Plana potreba za aktivnostima, programima i projektima unapređenja kvalitete života građana  u 2025.

Predsjednica izvješćuje o materijalima, otvara raspravu u kojoj sudjeluju svi članovi Vijeća. Predsjednica zaključuje raspravu te daje prijedlog Plana na glasanje.
Vijeće Mjesnog odbora Stara Trešnjevka JEDNOGLASNO donosi

	
	
	                P L A N

	potreba za aktivnostima, programima i projektima unapređenja kvalitete života građana

	Mjesnog odbora Stara Trešnjevka u 2025.

	
	
	

	
	
	

	
	                    Članak 1.

	Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima. 

	
	
	

	
	                    Članak 2.

	Planirana sredstva iz članka 1. u Mjesnom odboru, u ukupnom iznosu od  3.201,00  eura, raspoređuju se za sljedeće aktivnosti: 

	
	
	

	1. DRUŠTVENI ŽIVOT I KULTURA  

	
	
	

	Naziv aktivnosti 
	Kino na placu (dio projekta Muzej susjedstva Trešnjevka - doba trešanja)

	Opis aktivnosti  
	besplatna projekcija filmova u suradnji sa Blok - kustoski kolektiv na trešnjevačkom placu

	Cilj(evi) aktivnosti 
	Nastavak tradicije prikazivanja filmova na javnim površinama na Trešnjevci, aktiviranje i povezivanje stanovnika kvarta i propitkivanje dostupnog sadržaja na javnim površinama

	Datum održavanja
	srpanj 2025.

	Procijenjena vrijednost  
	1.310,00 €

	
	
	

	Naziv aktivnosti 
	Druženje na Staroj Trešnji

	Opis aktivnosti  
	Organiziranje nekoliko aktivnosti/radionica u svrhu povezivanja građana Stare Trešnjevke.

	Cilj(evi) aktivnosti 
	Organiziranje aktivnosti i radionica namijenjenih različiti uzrastima, stvaranje prostora za druženje i međusobno upoznavanje građana s područja mjesnog odbora - radionica izrade sapuna, radionica capoeire, likovna radionica, koncertni program.

	Datum održavanja
	rujan 2025.

	Procijenjena vrijednost  
	1.891,00 €

	
	
	

	
	                      Članak 3.

	Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava. 

	
	
	

	                                      
	                      Članak 4.

	Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost. 


Ad 2. Aktualna problematika
Članovi Vijeća raspravljali su o aktualnoj problematici.
Ad. 3 Pitanja, prijedlozi i obavijesti

Budući da nije bilo pitanja, prijedloga i obavijesti, predsjednica zaključuje sjednicu.
Sjednica završila u 19:00 sati.

                                                                                                                             PREDSJEDNICA                                        
Zapisnik sastavila                                                                                    VIJEĆA MJESNOG ODBORA
 Anja Grgurinović                                                                                          STARA TREŠNJEVKA                                        
                                                                                                                          Anja Grgurinović, v. r.
Prilog: izvješće o glasanju
	
	

	Članovi Vijeća
	Točka 1. 

	ANJA GRGURINOVIĆ
	+

	TIBOR VLAOVIĆ
	+

	VESNA BEČIĆ
	+

	HRVOJE NIKŠIĆ
	+

	ROMANA ROHAK MLINARIĆ
	+

	ANDREA SEFEROVIĆ
	+

	MAJA RAJKOVIĆ
	+

